ക്ലാസുകളില് ദേശവിരുദ്ധ പരാമര്ശങ്ങള് വേണ്ട അധ്യാപകരോട് കേരള സെന്ട്രല് യൂണിവേഴ്സിറ്റി Begin typing your search... X ക്ലാസുകളില് ദേശവിരുദ്ധ പരാമര്ശങ്ങള് പാടില്ലെന്ന് അധ്യാപകരോട് യൂണിവേഴ്സിറ്റി. കേരള സെന്ട്രല് യൂണിവേഴ്സിറ്റിയാണ് സര്വകലാശാലയ്ക്ക് കീഴിലെ അധ്യാപകര്ക്ക് ഇത്തരം ഒരു നിര്ദേശം നല്കിയത്. ദേശവിരുദ്ധവും രാജ്യതാല്പര്യത്തിന് വിരുദ്ധവുമായ തരത്തിലുള്ള പ്രകോപനപരമായ പ്രസ്താവനകളോ പ്രഭാഷണങ്ങളോ ഒഴിവാക്കുക. എന്നാണ് നിര്ദേശം. കേരള സെന്ട്രല് യൂണിവേഴ്സിറ്റി രജിസ്ട്രാര് രാജേന്ദ്ര പിലാങ്കട്ടയാണ് നിര്ദേശം നല്കിയത്. നിര്ദേശം ലംഘിക്കുന്നവര്ക്ക് എതിരെ ശക്തമായ നടപടി ഉണ്ടാവുമെന്നും ഇതുമായി ബന്ധപ്പെട്ട സര്ക്കുലര് വ്യക്തമാക്കുന്നു. ഇന്റര്നാഷണല് റിലേഷന്സ് ആന്ഡ് പൊളിറ്റിക്സ് വകുപ്പിലെ അസിസ്റ്റന്റ് പ്രൊഫസറായ ഗില്ബര്ട്ട് സെബാസ്റ്റ്യനെ സസ്പെന്ഡ് ചെയ്തതിന്റെ തുടര്ച്ചയാണ് സെപ്റ്റംബര് 2 ന് പുറത്തിറക്കിയ സര്ക്കുലര് എന്ന് യൂണിവേഴ്സിറ്റി വൃത്തങ്ങള് ചൂണ്ടിക്കാട്ടുന്നു. ഓണ്ലൈന് ക്ലാസില് നരേന്ദ്രമോദി സര്ക്കാരിനെ ഫാസിസ്റ്റ് ആഭിമുഖ്യമുള്ള സര്ക്കാര് എന്ന് പരാമര്ശിച്ചുവെന്നാരോപിച്ചായിരുന്നു ഡോ. ഗില്ബര്ട്ട് സെബാസ്റ്റ്യനെ സസ്പെന്ഡു ചെയ്തത്. ഇതിന്റെ തുടര്ച്ചയായാണ് പുതിയ ഉത്തരവ്. ഇത് ചൂണ്ടിക്കാണിച്ചാണ് സര്വകലാശാല ഇപ്പോള് പെരുമാറ്റച്ചട്ടം പുറത്തിറക്കിയിരിക്കുന്നത്. കേരള കേന്ദ്ര സര്വകലാശാലയുടെ എക്സിക്യൂട്ടീവ് കൗണ്സില് യോഗമാണ് തീരുമാനത്തിന് പിന്നില്. ദേശവിരുദ്ധവും പ്രകോപനപരവുമായ പ്രസ്താവനകളോ പ്രഭാഷണങ്ങളോ അധ്യാപകരുടെയോ ഫാക്കല്ട്ടി അംഗങ്ങളുടെയോ ഭാഗത്തുനിന്ന് ഉണ്ടാകരുത്. നിര്ദേശം ലംഘിക്കുന്നവര്ക്കെതിരേ കര്ശനമായ നടപടിയെടുക്കുമെന്നും കേന്ദ്ര സര്വകലാശാല വ്യക്തമാക്കുന്നു. സര്വകലാശാല വൈസ് ചാന്സിലറുടെ അനുമതിയോടുകൂടിയാണ് പെരുമാറ്റച്ചട്ടം പുറത്തിറക്കിയിരിക്കുന്നത്. TAGS: Popular X TAGS: